**Jämsänjoen yhtenäiskoulun vanhempainyhdistys ry Pöytäkirja**

**Hallituksen kokous**

**Paikka: Vitikkalan koulun opettajainhuone**

**Aika: keskiviikko 8.5.2019 klo 17.30**

**Läsnä: Satu-Päivi Hirvikorpi-Ilmonen, Marketta Turkki, Heli Mäkinen, Satu Sipovaara, Tanja Kuisma, Heli Mäkinen, Tuija Huikuri, Sini Nurmi, Hanna Härmälä, Päivi Laukkanen, Päivi Poskela, Kati Ylihaveri, Kirsi Halme, Kirsi-Marja Rantala, Virpi Kokkonen, Heidi-Johanna Rannos, Noora Pellinen**

1. **Kokouksen avaus**

Puheenjohtaja avasi kokouksen klo 17.36

1. **Kokouksen laillisuus ja päätösvaltaisuus**

Kokous todettiin laillisesti koolle kutsutuksi ja päätösvaltaiseksi.

1. **Esityslistan hyväksyminen**

Esityslista hyväksyttiin

1. **Pöytäkirjantarkastajien valinta**

Pöytäkirjantarkastajiksi valittiin Virpi Kokkonen ja Kirsi-Marja Rantala.

1. **Edellisen kokouksen pöytäkirja**

Edellisen kokouksen pöytäkirja on ollut tarkastettavana pöytäkirjantarkastajilla, jotka ovat sen hyväksyneet. Pöytäkirja löytyy myös vanhempainyhdistyksen portaalista.

1. **Vanhempainyhdistykselle tullut posti**

Luokkaretkelle avustushakemuksia tullut kaksi. Vanhempainyhdistys osallistuu kustannuksiin yht.102€

1. **Luokkien ja koulun kuulumiset**

**Koulun kuulumiset:**

-Tänään ollut kouluun tutustumispäivä tulevilla ekaluokkalaisilla.

- Uusia opettajia on tulossa yksi vakituinen ja kaksi määräaikaista uutta opettajaa tulossa.

-Uusia erityisluokan opettajia jo valittu.

-Virpi Pohjosen draamapajat alkanut 1-4-luokkalaisille. Kaksi kertaa ollut, joka luokalla ketkä lähtivät mukaan. Saanut paljon positiivista palautettu. Suunnitteilla, että koulu jatkaisi draamapajojen järjestämistä jatkossa tietyillä luokka-asteilla.

-Heli Mäkinen ottaa Jämsän Seutuun yhteyttä, jos heitä kiinnostaisi jutun tekeminen vanhempainyhdistyksen järjestämistä draamakasvatus tunneista.

-Opiskelijahuolto ryhmän terveiset, että oppilaille tärkeintä olisi nukkuminen, ruokailut ja rajattu someaika.

**Luokkien kuulumiset:**

- 4-luokkalaiset keräsivät pienyrittäjinä rahaa kevään luokkaretkeä varten. Tarjosivat mm. lastenhoitoa, pihatöitä, leipomista. Kovin innokkaita olleet.

- 1-3-H liikuntatuntien tiedotukset tulevat myöhässä tai viime tipassa.

- Opettajien poissaolojen merkitys lapsen turvallisuuteen ja koulunkäyntiin. Saman sijaisen käyttämiseen on pyritty.

1. **Hymypatsaat ja stipendit kevätjuhlaan 2019**

Päätettiin jakaa hymypatsaat kaikille luokille 1 hymypatsas / luokka. Koulu tekee patsastilauksen ja toimittaa laskun myöhemmin vanhempainyhdistykselle.

Vanhempainyhdistys jakaa kannustusstipendit 6.luokan oppilaille (tyttö ja poika/luokka) sekä erityisluokkien oppilaille. Stipendit jaetaan E-luokan peruskoulunsa päättäville. Stipendin kriteerinä on hyvä koulumenestys, kuten aikaisempinakin vuosina. Stipendin arvo on 20 € / saaja. Rahastonhoitaja Raisa Jansson toimittaa kirjekuoret (20€/kuori) koululle kunhan on vahvistettu, kuinka monta kuorta tarvitaan.

Koulu jakaa stipendirahastosta luokkastipendin joka luokalle. Kriteerinä paras keskiarvo, luokan reilu kaveri tai opettaja voi miettiä omat kriteerit.

Tuija Huikuri käynyt läpi myös muita stipendien myöntäjiä ja myöntämisperusteita.

1. **Muut esille tulevat asiat**

- Koululaisoopperaan osallistuneet koulun kuorolaiset lähtevät Korpilahden kesäteatteriin katsomaan Ronja Ryövärintyttären. Vanhempainyhdistys maksaa liput 5€/lippu ja kuljetukset.

- Pump track radalla huonoa käytöstä. Liikkeellä nuuskaa ja tupakkaa, jota tarjotaan alaikäisille myös. Huumeiden kauppaamistakin nähty. Poliisi tietoinen asiasta. Vanhemmilla kovasti huolta.

- Nuorisotoimea on kyselty jalkautumaan pump track radan lähettyville. Päivi Laukkanen selvittelee tekisikö nuorisotoimi lehtijutun nuorten käyttäytymisestä, jotta tulisi julkiseen tietoon, että pump track radalla ja muuallakin Jämsässä tapahtuu mm. huumeiden kauppaamista, alaikäisten päihteiden käyttöä, huonoa liikenne käyttäytymistä.

- Kokouksessa keskusteltu vanhemmuudesta, auktoriteetti ongelmista lasten/nuorten kanssa, lasten kotiintuloajoista.

- Vanhemmat toivoisi opettajilta enemmän palautetta lapsen koulupäivistä. Rohkeasti puuttua huonoon käyttäytymiseen ja ilmoittaa vanhemmille ajoissa, etteivät ongelmat kasva.

- Vanhemman omasta aktiivisuudesta ja kodin ja koulun yhteistyöstä muistuteltiin.

1. **Seuraava kokous**

Seuraava kokous päätettiin pitää ke 21.8.2019 klo 17.30 Vitikkalan koulun opettajainhuoneessa.

1. **Kokouksen päättäminen**

Puheenjohtaja päätti kokouksen klo 19.02.

**Marketta Turkki Noora Pellinen**

**puheenjohtaja sihteeri**

**Virpi Kokkonen Kirsi-Marja Rantala**

**pöytäkirjantarkastaja pöytäkirjantarkastaja**